Diari Oficial de la Generalitat Valenciana


Sumari del DOGV 4035, del 04-07-2001 (2001/6069)

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-1.b del vigent Pla General d'Ordenació Urbana de l'Ajuntament de Burriana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6069


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-1.b del vigent Pla General d'Ordenació Urbana de l'Ajuntament de Burriana. [2001/Q6069]
  
L'Alcaldia Presidència, en data 29 de maig de 2001, va adoptar la següent resolució:
  
Primer
  
Desestimar les al×legacions formulades per la senyora Mercedes del Carmen García Vernia, en data 24 d'octubre de 2000 (registre d'entrada número 10.822) i per la senyora Gloria Monsonís Saborit (registre d'entrada número 9.725, de 20 de setembre), la senyora María Mercedes Enrique Fenollosa, la senyora María Palomero Ros i el senyor Juan José Feliu Mingarro, en data 26 de octubre de 2000 (registre d'entrada número 10.870), pels motius exposats en la part expositiva de la present resolució.
  
Segon
  
Aprovar el projecte d'urbanització corresponent al programa d'actuació integrada per al desenvolupament de la unitat d'execució A-1.b del vigent Pla General d'Ordenació Urbana, amb un pressupost global de 527.662.532 pessetes (EM+19%GG i BI, sense IVA), tenint en compte en la seua execució les disposicions previstes en l'acord d'aprovació del programa d'actuació integrada, a saber,
  
- La direcció facultativa la designa l'ajuntament, segons el procediment que oportunament s'establisca, amb càrrec als costos previstos en la proposició economicofinancera, amb el fi de garantir el correcte compliment de les condicions d'execució del programa.
  
- Correspon a la direcció facultativa les missions i competències previstes legalment, així com actuar d'enllaç amb els serveis tècnics municipals, els quals comproven, supervisen i vigilen l'assistència tècnica contractada, amb accés a tots els treballs que realitze la dita direcció facultativa.
  
- Són aplicables les disposicions relatives al replanteig, control i recepció de les obres establides en la legislació de contractes de l'estat.
  
- Cal aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
- Abans de l'inici de les obres (acta de comprovació del replanteig) s'han d'aportar els convenis formulats amb les companyies subministradores (Iberdrola, Telefónica, etcètera).
  
Tercer
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Quart
  
Publicar l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/1994.
  
Cinqué
  
Notificar aquesta resolució als propietaris, i comunicar-los que, segons el tenor de l'article 71.3 de la Llei Reguladora de l'Activitat Urbanística, poden retribuir l'urbanitzador en metàl×lic sempre que ho sol×liciten per mitjà de document públic i que ho notifiquen a l'urbanitzador i a l'ajuntament dins de els 10 dies següents a la recepció d'aquest escrit. La sol×licitud s'ha d'acompanyar de garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Sisé
  
Contra la present resolució, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que es fa pública per a general coneixement, de conformitat amb el que disposa l'article 34 de la Llei Reguladora de l'Activitat Urbanística de la Generalitat Valenciana, Llei 6/1994, de 15 de novembre.